Lav et referat af nedenstående tekst:

Tekst:
På en shelterplads nær Vadum blev en mand lørdag fundet død. Den afdøde formodes at være en 58-årig mand fra lokalområdet. Få timer efter blev en 44-årig mand anholdt og er nu sigtet for drab i forbindelse med fundet på shelterpladsen. Blot en times tid efter den livløse mand blev fundet, gik venindeparret Kirsten Østerbæk og Lene Kristensens gåtur forbi shelterpladsen øst for Vadum. - Jeg tænker, det selvfølgelig er lidt uhyggeligt. Min veninde og jeg var jo lige gået forbi ved det tidspunkt, siger Kirsten Østerbæk. De to beboere undrer sig dog over at have hørt et skud tidligere på gåturen. Dette er dog hverken bekræftet af politiet eller en faktor, som de to beboere tilskriver fundet af den livløse person ved shelterpladsen. Alligevel vækker det en undren hos de to. - Vi kunne ikke lade være med at tænke på, om det måske var det, der var sket her, siger Lene Kristensen. Veninderne fra Vadum er dog enige om, at hændelsen ikke gør dem det mindste utrygge ved at bo i området. - Jeg er ikke blevet nervøs i hvert fald. Slet ikke, siger Lene Kristensen, mens Kirsten Østerbæk stemmer i: - Jeg er ikke utryg. Jeg føler mig sikker, siger hun.

Referat:
Fundet af en livløs person ved en shelterplads vækker undren hos områdets beboere.